
Introducere 



Scopul principal al lucrării este de a realiza o metodă nouă şi inovativă de control hibrid forţă- 
poziţie care se poate adapta în timp real, la orice tip de situaţie şi eveniment pe care robotul le poate 
întâlni în mediul de lucru. Pentru aceasta, în faza de dezvoltare a controlului hibrid se aleg mai multe 
legi de control, la care se asociază modul de utilizare a acestora, urmată de definirea a câte unui set de 
legi de control în timp real pe care robotul le va utiliza îm funcţie de situaţia întâlnită în mediul de 
lucru, de stările şi zonele de incertitudine pentru care se vor defini şi folosi legile şi metodele de 
control cu un spectru larg de aplicabilitate. 

Prima abordare utilizată în cercetările realizate, a constat în aplicarea metodei DHFPC [41, 62, 
69, 72, 161] a Profesorului Luige Vlădăreanu în controlul dinamic hibrid-forţă poziţie, care are ca scop 
principal îmbunătăţirea stabilităţii mişcării roboţilor mobili păşitori prin dezvoltarea a şapte bucle de 
control, cu acţiune distributivă în funcţie de mediul în care se deplasează robotul, luând în consideraţie 
compensarea ZMP, mişcările predictibile, amortizarea la aterizare a piciorului robotului, etc. 
Cercetările realizate, analizând conceptul dezvoltat de metoda Profesorului Luige Vlădăreanu în 
controlul dinamic hibrid forţă-poziţie [7] în care s-a aplicat logica neutrosophică, fondată de 
Profesorul Smarandache de la Universitatea din NewMexico SUA şi teoria Dezert-Smarandache 
(DSm), au condus la dezvoltarea unei funcţii de comutare originală, bazată pe metoda DHFPC a 
Profesorului Luige Vlădăreanu [41, 62, 69, 72, 161] şi logica neutrosophică a Profesorului 
Smarandache [8, 76, 77]. Deoarece datele de intrare într-un sistem de control pot fi de multe ori 
ambigue sau contradictorii, s-a utilizat această nouă tehnică de control, care foloseşte probabilităţile de 
adevăr, falsitate şi incertitudine, calculate prin procedeul de modelare a datelor brute recepţionate de la 
anumiţi senzori cu rolul de observatori ai sistemului. 

Pentru a îmbunătăţii şi creşte performanţele controlului hibrid forţă-poziţie, s-a dezvoltat o 
nouă arhitectură de control în timp real hibrid forţă/poziţie, îmbunătăţită cu logica neutrosophică, care 
reuşeşte să determine pentru fiecare sarcină sau schimbare a datelor robotului şi de mediu, legea de 
control necesară pentru controlul fiecărui grad de libertate şi axă de mişcare a robotului. în acest sens, 
logica neutrosophică acţionează ca o lege de comutare determinând parametrii matricei S de 
dimensiune nxn, specifice controlului hibrid forţă/poziţie. Mai mult, în locul unor reguli stricte de 
comutare, se pot defini condiţii de tranziţie a robotului de la o stare la alta, stări care pot fi îndeplinite 
în funcţie de datele de intrare primite de la toţi senzorii robotului desemnaţi ca observatori ai legii de 
comutare neutrosophică. Astfel, controlul neutrosophic are rolul de a lua decizia corectă de comutare 
în timp real a legilor de control de mişcare a robotului mobil. Rezultă o nouă metodă de control hibrid 
forţă/poziţie în timp real mult îmbunătăţită, cu performanţe ridicate în ceea ce priveşte stabilitatea pe 
terenuri denivelate şi nestructurate, care are ca fundament metoda de control dinamic hibrid forţă- 
poziţie DHFPC, la care se adaugă interfeţe cu legi de control specifice mişcării robotului într-un mediu 
constrâns, cum ar fi logica neutrosophică pentru decizia de comutare optimă, metoda de control la 
alunecare, contactul cvasi-static în proiecţie 3D, etc. Se asigură posibilitatea de a schimba legile 
interne de control al fiecărei articulaţii/grad de libertate într-un mod dinamic, pentru ca robotul să se 
poată deplasa în mediul de lucru, în ciuda perturbaţiilor, incertitudinilor şi a acţionărilor exterioare 
aspura acestuia. Noua metodă de control hibrid în timp real este superioară prin performanţe ridicate 
ale stabilităţii roboţilor pe terenuri denivelate şi nestructurate, caracterizându-se prin răspuns rapid şi 
robusteţe la constrângerile care apar în mediul robot, adaptabilitate în ocolirea obstacolelor şi în 
realizarea de acţiuni în cooperare cu alţi roboţi, fiind în acelaşi timp mai eficientă în tratarea 
problemelor de incompatibilitate între obiectivele robotului şi legile de control utilizate. Aceste 
performanţe net superioare unor cercetări actuale publicate în reviste recunoscute, indexate BDI sau 
ISI, sunt relevate în prezenta lucrare prin conceptele originale, rezultate obţinute în urma unor simulări 
şi experimentări, recunoscute pe plan naţional şi internaţional prin publicarea rezultatelor cercetărilor 
în conferinţe internaţionale la Harvard, Houston, Paris, Bucureşti, în reviste indexate în BDI şi ISI, dar 
şi prin premii naţionale şi internaţionale, medaliii de aur acordate la Expoziţiile Internaţionale din 
Geneva 2010, Moscova 2010, Bucureşti 2010, Varşovia 2009. 

îmbunătăţirile aduse controlului hibrid forţă/poziţie, se încadrează în domeniile de preocupare 
a numeroase colective de cercetare ştiinţifică din universităţi şi institute de cercetare din întreaga lume 
[160-172], dovedite de studiile de analiză realizate pe numeroase lucrări de cercetare ştiinţifică 
valoroase, publicate în ultimii ani în reviste cu vizibilitate internaţională, indexate BDI sau ISI, de 

echipe de cercetare cu renume mondial [135, 137, 138-142, 144, 145, 147, 151, 155, 156, 160, 161, 
164, 166, 168, 169, 171, 172]. 

Pentru a obţine îmbunătăţirile aduse controlului hibrid forţă/poziţie, s-au realizat mai multe 
cercetări în colaborare cu universităţi din străinătate precum Universitatea din Gallup New Mexico, 
SUA; Universitatea Autonomă din Mexico City, Mexic şi Universitatea din Houston SUA. Importanţa 
cercetărilor realizate, ca de altfel şi corectitudinea lor, a fost validată prin punerea lor în dezbatere 
publică în cadrul a numeroase manifestări ştiinţifice naţionale şi internaţionale, prin publicarea lor în 
reviste ştiinţifice prestigioase sau prin obţinerea de brevete de invenţie naţionale şi europene. 

De menţionat, în anul 2011 a fost încheiat un contract de colaborare cu Profesorul Florentin 
Smarandache, fondatorul teoriei neutrosophice şi autorul teoriei Dezert Smarandache (DSm), de la 
Universitatea din Gallup statul New Mexico SUA, cu contribuţii semnificative pe care le-am adus în 
această teză de doctorat prin aplicarea teoriei DSm în robotică şi dezvoltarea conceptului de logică 
neutrosophică în controlul sistemelor dinamice. Logica neutrosophică are o importanţă deosebită în 
cercetarea ştiinţifică deoarece pleacă de la conceptele logicii fuzzy şi o extinde introducând şi folosind 
elementele de incertitudine şi contradicţie extrem de necesare în modelarea tuturor sistemelor. Logica 
neutrosophică are numeroase aplicaţii în diferite domenii de cercetare cum ar fi matematică, chimie, 
biologie, etc. în această lucrare sunt dezvoltate metode şi concepte originale care permit obţinerea de 
performaţe ridicate în controlul mişcării şi stabilităţii roboţilor păşitori prin aplicarea logicii 
neutrosophice şi a teoriei DSm. 

Lucrarea de faţă este împărţită în 10 capitole, din care primele 7 conţin lucrarea în sine, 
împreună cu un capitol de contribuţii originale şi unul de concluzii. Ultimele 3 capitole conţin lista de 
lucrări publicate ale autorului, bibliografia utilizată în studiul de cercetare, anexele cu grafice, figuri şi 
algoritmi care nu au putut fi introduşi în conţinutul lucrării pentru înţelegerea cu uşurinţă a conceptelor 
dezvoltate. 

Cercetări experimentale asistate de calculator; simularea şi 
validarea modelelor matematice elaborate 

în acest capitol se prezintă structura robotului mobil păşitor utilizat în simularea şi 
demonstrarea metodelor şi algoritmilor de control dezvoltaţi şi îmbunătăţiţi prin metode originale. 

S-a ales structura robotului mobil păşitor hexapod, prezentat schematic în figura 5.1.1 care 




robotului mobil biped/hexapod 

Plecând de la figura 5.1.1 şi 5.1.2, se alege un singur picior al robotului, pentru a detalia 
structura cinematică a acestuia, precum şi alegerea axelor de rotaţie a articulaţiilor, în figura 5.1.3. 

Logica Neutrosophică în determinarea contactului cu suprafaţa de 

sprijin 

Acest capitol prezintă contribuţiile originale care utilizează logica neutrosophică [8, 76, 77] şi 
teoria DSm pentru a realiza o metodă originală de percepţie a mediului de deplasare a roboţilor mobili 
păşitori prin intermediul senzorilor care acţionează ca observatori. 

Logica neutrosophică este considerată a fi un cadru general pentru unificarea majorităţii 
logicilor existente, iar conceptul de bază este reprezentat de caracterizarea fiecărei afirmaţii într-un 
spaţiu tridimensional format din procentajele de adevar (T), falsitate (F) şi nedeterminare (I) a 
respectivei afirmaţii [75]. 

Teoria Dezert Smarandache, pe scurt DSmT, este o teorie al raţionamentului plauzibil şi 
paradoxic care a fost dezvoltată pentru a se putea folosi surse de informaţii imprecise, incerte sau 
conflictuale. Această teorie se foloseşte cu preponderenţă acolo unde alte teorii eşuează datorită 
stărilor conflictuale dintre sursele de informaţii, cum ar fi urmărirea unei traiectorii, supravegherea 
prin satelit, analiza unei situaţii, analiza de imagini, recunoaştere de obiecte, robotică, medicină, 
biometrică, etc. 

în urma aplicării metodei clasice DSm, se obţin patru categorii de date, valori de certitudine a 
Adevărului şi Falsităţii pentru anumite evenimente, valori ale Incertitudinii pentru respectivele 
evenimente, şi nu în ultimul rând valorile Contradicţiei dintre valorile furnizate de către observatori. 
Metoda vizează controlul mişcării roboţilor de salvare pe terenuri denivelate şi nestructurate cu 
referire expresă la roboţi de salvare RABOT din proiectul FP7, IRSES „Real-time adaptive networked 
control of rescue robots”. Se presupune că structura robotului mobil păşitor este una simplă, iar pentru 
fiecare picior avem trei grade de libertate pentru poziţionarea în spaţiul 3D. Pentru un asemenea robot 
mobil, coborâtul unei scări despre care robotul nu cunoaşte structura, forma şi poziţia fiecărei trepte în 
parte, este o adevărată provocare din punct de vedere al generării referinţei de poziţionare a 
picioarelor. De aceea se folosesc senzori pentru a detecta fiecare treaptă pe care robotul trebuie să 
calce. Senzorii utilizaţi ca observatori în teoria DSm sunt câte unul de proximitate şi unul de forţă, 
amplasaţi pe talpa fiecărui picior al robotului mobil păşitor. Prin intermediul celor doi observatori se 
va determina dacă piciorul robotului este sau nu în contact cu suprafaţa de sprijin. 

Aplicând teoria prezentată, am obţinut o diagramă logică, ce prezintă modul în care decizia 
neutrosophică este obţinută. Utilizând diagrama logică, algoritmul alege metoda de control (cinematică 
sau dinamică) va controla mişcarea robotului mobil păşitor la un anumit moment de timp. 

Contribuţiile originale prezentate în această secţiune reprezintă utilizarea logicii neutrosophice 
în conceptul metodei de comutare dar şi în diagrama logică utilizată în faza de deneutrosophicare a 
datelor calculate şi luarea deciziei. 



Date de Intrare Calcule Date de Ieşire 




Luarea Deciziei Fuzzy 



Figura 4.3.4 - Sistemul de comparaţie a metodelor de comutare neutrosophică şi respectiv fuzzy 

S-a dezvoltat o simulare care să fie suficient de simplă dar şi complexă pentru ca diferenţa 
dintre metode să fie cât se poate de clară. 

Poziţia Verticală a Piciorului 




Figura 4.3.7 - Datele de intrare ale sistemului de 
comutare 



Senzorul de Proximitate 




Starea piciorului (10 = Fără contact cu solul; 0 = Contact cu solul) 




Timp (s) 



Figura 4.3.9 - Ieşirea sistemului de comutare în 
paralel cu datele celor doi senzori 



Figura 4.3.7 prezintă graficele datelor de intrare reprezentate de poziţia pe verticală a tălpii 
piciorului, faţă de un punct fix în spaţiu. De asemenea este reprezentat în cea de a doua diagramă 
graficul poziţiei verticale a suprafeţei de sprijin faţă de acelaşi punct în spaţiul operaţional. 

Folosind sistemul de comutare original care foloseşte teoria DSm, se observă comparativ cu cel 
bazat pe logica fuzzy (figura 4.3.9) că acesta determină mult mai eficient stările de contact cu 
suprafaţa de sprijin în funcţie de datele furnizate de cei 2 observatori, faţă de rezultatele comutării 
fuzzy. 

Contribuţia cea mai importantă din acest capitol este conceperea, dezvoltarea şi experimentarea 
unei metode de comutare originale în controlul roboţilor mobili păşitori utilizând logica neutrosophică, 
îmbunătăţind percepţia mediului în care aceştia se deplasează prin detecţia sigură a stărilor în care se 
află robotul. Analizele comparative au demonstrat îmbunătăţirea performanţelor mişcării robotului în 
medii denivelate şi nestructurate în raport cu metodele fuzzy actuale. 

In concluzie, metoda de comutare bazată pe logica neutrosophică, reuşeşte să facă faţă testelor 
de comutare şi luare a unor decizii de detecţie a stărilor unui sistem, în timp real, şi cu erori aproape 
nule. în schimb, este necesară o condiţie suplimentară de menţinere a acestor stări pentru un timp At, 
pentru ca sistemul să nu prezinte efectele nedorite ale fenomenului de chattering , simulând 
comportamentul unui sistem cu histerezis. 

Contribuţiile aduse domeniului roboticii prezentate în acest capitol au avut ca bază de pornire 
stadiul actual al cercetărilor în acest domeniu, precum şi de cercetările realizate în colaborare cu 
Profesorul Luige Vlădăreanu, Profesorul Florentin Smarandache, SUA, Profesorul Hongnian Yu, UK, 
Profesorul Ovidiu Ilie Şandru şi Profesorul Radu I. Munteanu. Ca urmare a acestor colaborări, s-au 
elaborat strategii de control hibrid forţă-poziţie originale, pentru conducerea roboţilor mobili păşitori. 
Aceste strategii de control au fost modelate mai întâi din punct de vedere al relaţiilor matematice care 
stau la baza oricărei modelări a sistemelor de control şi mecatronice. Ulterior, aceste relaţii matematice 
au fost simulate, utilizând programe software avansate de experimentare prin simulare a roboţilor 
mobili păşitori şi a legilor de control dezvoltate, dovedindu-se utilizatea contribuţiilor aduse în 
controlul roboţilor mobili păşitori, prin comparaţii cu rezultate a diferite echipe de cercetare cu renume 
mondial. 



Controlul mişcării la alunecare, proporţional-integrativ-derivativ cu 

amplificare fuzzy 

Acest capitol prezintă în detaliu controlul dinamic al mişcării la alunecare aplicat unui picior al 
robotului mobil păşitor, precum şi contribuţiile aduse acestei metode de control. Această strategie de 
control utilizată (SMC - Sliding Motion Control), este neliniară, variabilă şi robustă, dar este şi 
capabilă să controleze diferite clase de sisteme cu diferite clase de incertitudini, incluzând sistemele 
neliniare, sistemele MIMO precum şi sisteme discrete în timp [80, 81]. 

Folosind relaţiile descrise în acest capitol, s-a dezvoltat o simulare Matlab Simulink pentru a 
testa metoda de control la alunecare care utilizează contribuţiile propuse. Printre acestea se număra 

metoda fuzzy utilizată pentru ajustarea parametrilor PID-SMC şi calcularea parametrilor SMC pentru 
creşterea preciziei de poziţionare. De asemenea, s-a observat faptul că dacă sistemul prezintă erori 
mari în timp, datorate unor perturbaţii ale semnalului de eroare, partea integrală se propagă în sistem, 
rezultând o eroare medie mai mare. 







0 (5.2.35) 

Această nouă relaţie care determină suprafaţa de alunecare corespunde condiţiilor de 
stabilitate din relaţia (5.2.32) şi reprezintă una din contribuţiile originale care îmbunătăţesc controlul 
mişcării la alunecare. 

După realizarea simulărilor, s-au obţinut datele prezentate în cele ce urmează, iar figurile 5.2.7 
şi 5.2.10 prezintă rezultatul acestor simulări. Datele prezentate reprezintă controlul ultimelor 2 
articulaţii ale unui picior al robotului mobil păşitor deoarece prezintă cel mai concludent îmbunătăţirile 
introduse. Primul grafic prezintă semnalele de referinţă şi urmărire a sistemului. Dorind să evidenţiem 
comportamentul robust al sistemului s-au introdus o serie de perturbaţii în sistemul de referinţă 
precum şi în cel de simulare a robotului. Aceste perturbaţii introduc valori de amplitudine mare 
constantă la diferite momente de timp (secunda 4, 6 şi 8 a semnalelor referinţă) dar şi un cuplu de 
rezistenţă aplicat motoarelor din articulaţii care variază în timp, după o sinusoidă de amplitudine 

Figura 5.2.7 - Poziţionarea articulaţiilor în raport cu referinţa 




Figura 5.2.10 - Eroarea de poziţionare pentru cele două articulaţii, mărită 



Se observă, că noua lege de control Fuzzy-PID-SMC îmbunătăţită cu logica fuzzy şi 
adăugarea parametrului k, prezintă o eroare de poziţionare îmbunătăţită precum şi o viteză mai mare, 
de a ajunge în vecinătatea referinţei după apariţia perturbaţiilor, crescând semnificativ robusteţea 
metodei de control. 

Prima contribuţie adusă acestei metode de control reprezintă logica fuzzy utilizată pentru 
calcularea amplificărilor. Această metodă presupune dezvoltarea unei funcţii care are la bază un tabel 
clasic de calculare fuzzy. Astfel, fuzificarea şi defuzificarea se face folosind o funcţie special 
concepută pentru a controla un robot mobil păşitor şi printr-o simplă calculare a ieşirii în funcţie de 
parametrii de la intrare, rezultând o optimizare a calculului în timp real pentru amplificările necesare. 

O a doua contribuţie o reprezintă introducerea parametrului „k” în interiorul calculării suprafeţei 
de alunecare „s”, fără a afecta condiţia de stabilitate. Prin acest parametru s-a reuşit reducerea erorii 
unghiulare în timpul funcţionării, iar optimizarea calculării acestuia a condus la un control precis şi 
stabil, aşa cum a fost prezentat în rezultatele obţinute. Mai mult, deoarece componenta integrală a 
controlului este redusă, suprareglajele sistemului de control sunt mult diminuate, îmbunătăţind 
robusteţea metodei SMC. 



Controlul hibrid forţă-poziţie în conducerea unui robot mobil păşitor 

Acest capitol al tezei de doctorat prezintă strategiile de control hibrid forţă-poziţie al roboţilor 
mobili păşitori elaborate în baza unor relaţii matematice. Relaţiile prezentate, fac parte din lista de 
contribuţii originale în domeniul conducerii roboţilor mobili pe care această lucrare le prezintă. 

Una din contribuţiile principale prezentate în această teză este dezvoltarea unei scheme de 
control hibrid forţă-poziţie bazată pe controlul hibrid clasic [9] şi metoda Profesorului Luige 
Vlădăreanu DHFPC [41, 62, 69, 72, 161], în care selecţia legilor de control care guvernează 
articulaţiile robotului se face prin intermediul matricei de selecţie, calculată în timp real de o lege de 
comutare originală bazată pe logica neutrosophică [8, 76, 77] şi teoria DSm [75, 79, 159]. Relaţia 
matematică care condiţionează matricea de comutare S este cea din relaţia (4.1). 

n m 

I>, + ^Sf, =/ <“-l> 

/= 1 7=1 

unde, Spi şi Sfi sunt matricele care desemnează legile de control în poziţie şi respectiv în forţă utilizate 
în conducerea robotului mobil, iar matricea unitate Udof are dimensiunea determinată de gradele de 
libertate care determină toate poziţiile cinematice ale robotului. 

Schema de control propusă pentru îmbunătăţirea controlului hibrid forţă/poziţie este prezentată în 
figura 4.2. Această diagramă de control hibrid forţă-poziţie, poate realiza controlul unei game ridicate 
de roboţi, ale căror mediu de lucru este în continuă schimbare, permiţând acestora să lucreze eficient şi 
stabil în condiţii de incertitudine şi parametrii dinamici ai mediului de lucru, fără a fi necesară 
ajustarea legilor de control la fiecare schimbare a parametrilor exteriori sistemului. 

Pornind de la cercetări realizate de Profesorul Luige Vlădăreanu [7, 37, 38, 56, 58, 59, 62, 63, 
69, 72, 161, 163, 195], s-a dezvoltat noua schemă de control hibrid forţă-poziţie bazat pe controlul 
DHFPC şi care utilizează metoda originală de comutare realizată cu ajutorul logicii neutrosophice şi a 
teoriei DSm a Profesorului F. Smarandache [8, 75, 76, 77, 79, 159]. 

Pentru a demonstra validitatea noii metode de control hibrid forţă-poziţie elaborate, s-a 
implementat şi simulat schema de control hibrid, folosind o reprezentare simulată a robotului mobil 
păşitor, prezentat în capitolul 5.1. Rezultatul simulărilor îl reprezintă controlul unui robot mobil 
păşitor biped pentru care nu trebuie să ne gândim la problema răsturnării acestuia. Mai mult, s-au 
utilizat două metode de control a robotului la care s-au adus contribuţii originale pentru optimizarea 
lor în conducerea roboţilor mobili păşitori. Aceste metode de control controlează robotul mobil păşitor 
folosind tehnici liniare bazate pe cinematica robotului şi pe regulatoare PID, iar a doua metodă 
conduce articulaţiile folosind metoda dezvoltată Fuzzy-PID-SMC de control a mişcării la alunecare, 
pornind de la informaţii în spaţiul operaţional şi transformate în spaţiul articulaţiilor prin metode de 
calcul a cinematicii inverse. 

Figura 4.2 - Schema controlului hibrid îmbunătăţit forţă-poziţie 

Noua schemă de control hibrid forţă-poziţie din figura 4.2, este superioară celei originale prin 
faptul că beneficiază de un număr mai mare de legi de control care guvernează mişcările robotului în 
diferite momente de timp. 

Pentru o mai bună înţelegere a mecanismului din spatele noului control hibrid forţă-poziţie 
îmbunătăţit, s-a realizat schema de control din figura 4.2. Această diagramă de control este varianta 
particularizată a schemei de control hibrid îmbunătăţit pentru două legi de control, care vor controla 
robotul mobil păşitor biped în cuplu, plecând de la o referinţă în poziţie exprimată în coordonate 
Carteziene şi transformate de algoritmul cinematicii inverse în valori în spaţiul articulaţiilor. 

Relaţia următoare exprimă legea de control a schemei hibrid forţă-poziţie îmbunătăţit şi particularizat 
pentru cele două metode de control. 

*ctrl= S \j P rev +K p Qref ~ Vreai ~ ®rea, ~ K d a real]+ ! ~ S [ SMC ^ S ’ K fuvy ’ R ° b Dinamica ] 

Contribuţiile principale introduse în acest capitol sunt reprezentate de folosirea noii legi de 
control hibrid forţă-poziţie în conducerea roboţilor mobili păşitori pe terenuri accidentate precum şi 
simularea condiţiilor de interacţiune a robotului cu mediul de lucru folosind ecuaţii de modelare a 
contactului elastic cvasi-static, a forţelor de frecare precum şi utilizarea librăriilor Matlab pentru 
simularea cât mai realistă a robotului mobil păşitor, aşa cum este prezentat în cele ce urmează. 



Simularea robotului mobil păşitor în Matlab Simulink 



Pentru realizarea structurii cinematice a robotului mobil păşitor s-a utilizat programul de 
simulare Matlab Simulink împreună cu librăria de funcţii specializate pe modelare 3D şi interacţiune 
cu mediul de lucru, cu numele de SimMechanics V2. Figura 5.4.7 prezintă structura unui modul din 
cele trei ale robotului mobil păşitor hexapod simulat. 

Figura 5.4.7 - Robotul mobil păşitor biped simulat folosind 
Matlab Simulink - SimMechanics V2 



Pentru calcularea forţei de frecare, s-au utilizat cercetări publicate în [36, 175]. Formula după 
care s-au realizat calculele de aflare a forţei de frecare este: 

= juR 3 (5-4.5) 

unde, Ri, R 2 şi R 3 reprezintă descompunerea pe cele trei axe carteziene a forţei cu care greutatea 
robotului apasă pe suprafaţa de sprijin. Condiţia (5.4.5) reprezintă limita de alunecare pentru 
respectivul picior. 

Figura 5.4.8 exemplifică realizarea simulării robotului mobil păşitor prin implementarea 
articulaţiei de şold şi a elementelor mecatronice conectate la aceasta, folosind librăria de funcţii 
SimMechanics V2. 




Figura 5.4.8 - Construirea articulaţiei de şold şi a segmentului de şold a piciorului 

Contribuţiile cele mai importante ale autorului, introduse de acest capitol sunt: realizarea 
simulării cu ajutorul librăriei SimMechanics V2 a robotului păşitor biped în mediul virtual dar şi 
introducerea relaţiilor de detecţie a contactului cvasi-static şi a calculării forţei de frecare necesare 
pentru simularea deplasării robotului. 



Simularea mersului robotului mobil păşitor sub acţiunea controlului 
hibrid forţă-poziţie îmbunătăţit 

Folosind schema de control hibrid îmbunătăţit din figura 5.4.2, s-a realizat o simulare de control 
a robotului mobil păşitor deja prezentat. Legile de control utilizate sunt controlul bazat pe un control 
cinematic PID şi cel bazat pe schema Fuzzy-PID-SMC, pentru care relaţia generală de control este: 



11 



u Ctrl 



- 4 



T prev +K p 



Qref Qreal ®real 



' K d a real 





( 


t \ 




H + C 


(Jd + + zi 


^ \edt 


+ G + K v s + K sat s 




V 


0 j 





+ I-S 



Aceste legi de control au fost combinate utilizând logica neutrosophică în funcţie de datele 
primite de la senzori. Schema logică de determinare a legii de control care preia comanda fiecărui 
picior în parte, este cea din figura 5.4.12, iar figura 5.4.40 prezintă diagrama de comandă din timpul 
simulării de 10 secunde a robotului, în care acesta se deplasează pe direcţia de înainte, în care în 
perioada iniţială de 0,5 secunde, robotul este în faza de homming. 




Folosind această decizie, s-au obţinut următoarele date de poziţionare ale picioarelor robotului mobil 
păşitor biped, controlat în poziţie de un control cinematic şi unul dinamic, alternând între ele folosind 
logica neutrosophică. 

Figura 5.4.41 - Poziţionarea piciorului 1 pe axa 
OX folosind controlul hibrid îmbunătăţit 



Figura 5.4.43 - Poziţionarea piciorului 1 pe axa 
OZ folosind controlul hibrid îmbunătăţit 



12 




hibrid îmbunătăţit 



Figurile 5.4.41, 5.4.42 şi 5.4.43 prezintă poziţionarea pe cele trei axe ale tălpii piciorului 1 a 
robotului mobil păşitor biped, fiind similare şi pentru piciorul 2, diferind doar ordinea fazelor de 
mişcare (pendulare, suport, înaintare). Comparând cu poziţionarea controlului cinematic, se observă că 
în faza de suport a greutăţii, poziţionarea pe direcţia OX este micşorată datorită controlului dinamic, 
iar eroarea pe axa verticală OZ este puţin mai mare, dar constantă. Acest lucru face ca viteza de 
înaintare să fie cea dorită. 



Erorile de poziţionare pot fi observate mai bine în figurile 5.4.44 şi 5.4.45. 

După cum se observă, eroarea de poziţionare se poate spune că este periodică, deoarece 
prezintă aceeaşi formă pentru fazele repetitive ale mişcării celor două picioare ale robotului mobil 
păşitor. Se observă că în momentul controlului cinematic, erorile au un caracter asimptotic, iar în 
fazele de control al mişcării la alunecare, eroarea este constantă pentru ambele articulaţii 2 şi 3. Acest 
lucru evidenţiază diferenţele de poziţionare ale celor două legi de control, şi faptul că folosirea 
controlului mişcării la alunecare este necesară pentru fazele de suport ale platformei robot, pentru ca 
aceasta să nu devină instabilă din cauza diferenţei dintre vitezele de mişcare ale picioarelor sale. 




Figura 5.4.44 - Eroarea de poziţionare a piciorului 
1 pe axa OX folosind controlul hibrid îmbunătăţit 

^igura 5.4.45 - Eroarea de poziţionare a piciorului 
1 pe axa OZ folosind controlul hibrid îmbunătăţit 



Folosind performanţele de poziţionare a celor două tipuri de control utilizate dar şi 
îmbunătăţirile aduse lor se observă că acest tip de control hibrid este unul îmbunătăţit şi îmbină 
eficient performanţele metodelor de control utilizate. Logica neutrosophică utilizată, reuşeşte să 
furnizeze datele cele mai bune şi la momentele de timp utile, pentru ca schimbarea tipului de control 
să fie realizată în momentele cele mai prielnice. 

Contribuţia principală a acestui capitol prin experimentarea virtuală a controlului hibrid 
îmbunătăţit, evidenţiază faptul că noua lege de control realizată, este mult mai productivă faţă de 
schema clasică de control hibrid, deoarece se pot forma mult mai multe combinaţii a legilor de control 
în timpul funcţionării robotului. Astfel, la o singură aplicaţie se poate ajunge la o combinaţie de 
scheme de control dată de relaţia (5.4.8), deoarece fiecare metodă de control, aşa cum este prezentat în 

figura 5.4.1, poate să fie utilizată la un anumit moment de timp cu oricâte alte metode, pentru a 
controla fiecare grad de libertate a robotului. 

Nr comb =C x xn+m (5.4.8) 

unde Nr comb reprezintă numărul total de combinaţii care se pot realiza între legile de control, x 
reprezintă numărul de grade de libertate ale robotului controlat, iar n şi m reprezintă numărul de 
metode de control pentru ramura de control în forţă şi respectiv poziţie. 

Analizarea datelor obţinute reprezintă o altă contribuţie pe care acest capitol le aduce tezei de 
doctorat. Acest lucru demonstrează faptul că legea de control hibrid îmbunătăţit forţă-poziţie 
dezvoltată, în combinaţie cu metoda originală de comutare realizată, bazată pe logica neutrosophică şi 
teoria DSm, are performanţe superioare în controlul roboţilor mobili păşitori în raport cu legea clasică 
de control hibrid şi rezultatele altor echipe de cercetare. Mai mult, s-au realizat analize în spaţiul 
operaţional şi cel al articulaţiilor evidenţiind vârfurile de eroare maximă şi cauzele apariţiei acestora, 
pentru ca cercetări ulterioare să le poată diminua şi chiar elimina complet. 

Stand de simulare al unui picior al robotului mobil păşitor 

în acest capitol este prezentată realizarea unui stand de simulare a unui picior al robotului 
mobil păşitor pentru a testa o parte din legile de control utilizate în această teză, şi în special legea de 
control a mişcării la alunecare deoarece aceasta implică multe contribuţii originale şi foloseşte teoria 
dinamicii roboţilor. Acest stand de teste a fost obţinut în urma proiectului de cercetare la care autorul 
acestei teze de doctorat a participat în colaborare cu Profesorul Luige Vlădăreanu şi dr. ing. Lucian 
Marius Velea: „Cercetări fundamentale si aplicative pentru controlul hibrid forta-pozitie al roboţilor 
pasitori modulari in sisteme cu arhitectura deschisa”, ID 005/2007-2010. Proiectul a făcut parte din 
programul IDEI, UEFISCDI, coordonator proiect Prof. Luige Vlădăreanu şi finanţat de către 
Autoritatea Naţională pentru Cercetare Ştiinţifică. 




Relaţia de bază a controlului implementat pe standul de teste din figura 6.1 este: 

Această relaţie foloseşte metoda controlului mişcării la alunecare cu parametrii dinamici, 
parametrii fuzzy, precum şi parametrii specifici SMC cum ar fi relaţia care determină suprafaţa de 
alunecare. 

In realizarea standului de teste s-au utilizat echipamente pentru funcţionare în regim industrial, cu 
automate programabile de control în buclă de reacţie şi convertizoare de frecvenţă ACSM1 pentru 
conducerea motoarelor. 

Utilizând acest stand de încercări, s-a realizat un program de testare a cercetărilor realizate. Dar, 
deoarece nu s-a dorit simularea componentelor hardware ale roboţilor, a fost simulată numai metoda 
de control la alunecare Fuzzy-PID-SMC, pentru un picior cu 2DOF al robotului mobil păşitor. Toţi 
parametrii pentru simulare precum şi semnalele de referinţă au fost preluate din simulările Matlab 
anterioare pentru a putea compara rezultatele obţinute. 

Figura 6.14 - Schema de comandă şi control a standului experimental utilizat 



Figura 6.14 prezintă schema de comandă şi control a standului experimental utilizat în realizarea 
experimentărilor, iar figura 6.15 prezintă rezultatele simulării după implementarea legii de control. 

Figura 6.15 - Diagrama de prezentare a semnalelor de referinţă, urmărire şi eroare pentru cele două 

motoare controlate de metoda Fuzz-PID-SMC 

Ca şi în simulările realizate mai devreme, la secunda 2 şi 3 s-a introdus câte o valoare fixă ca semnal 
de perturbaţie a referinţei, pentru a testa comportamentul sistemului de control în cazul perturbaţiilor 
exterioare dar şi în cazul generării semnalelor de referinţă rău condiţionate. Astfel, putem observa că 
eroarea pentru articulaţia 1 ajunge să se stabilizeze în intervalul [-0,001; +0,001] grade iar eroarea 
pentru articulaţia 2 se stabilizează în intervalul de [-0,0025 ;+0, 0025] grade. Erori mult mai bune faţă 
de datele obţinute prin experimentare virtuală. 

Analizând datele obţinute, se observă o îmbunătăţire a performanţelor măsurate, faţă de 
experimentările simulate cu MatLab Simulink. Aceasta înseamnă că programele de simulare încă mai 
au probleme de soluţionat, iar erorile mai mari obţinute în urma simulărilor, se datorează algoritmilor 
de calcul folosiţi în optimizarea ecuaţiilor de către platformele de simulare a sistemelor mecatronice. 

în concluzie, rezultatele experimentale, s-au dovedit mult mai precise în poziţionarea 
articulaţiilor, faţă de cele obţinute prin experimentare virtuală, dovedind utilitatea şi performanţele de 
nivel ridicat a contribuţiilor aduse metodelor de control. 

Prima contribuţie pe care acest capitol o scoate în evidenţă o reprezintă modificarea standului 
de teste experimentale pentru a îndeplinii condiţiile de simulare a unui picior al robotului mobil 
păşitor. în plus, s-au configurat automatele programabile şi convertizoarele de frecvenţă pentru a se 
încadra aplicaţiei realizate. 

O altă contribuţie este reprezentată de realizarea programelor de comunicaţie prin intermediul 
reţelei Ethernet şi a protocolului UDP, dar şi a funcţiilor de calcul a relaţiilor matematice care 
realizează controlul în timp real al motoarelor controlate. 

Analiza comparativă şi dovedirea faptului că metoda de control Fuzzy-PID-SMC are rezultate 
mai bune, ca urmare a testelor experimentale, faţă de cele obţinute prin experimentări virtuale, creşte 
lista de contribuţii personale prezentate în această teză de doctorat. 

Contribuţii originale şi concluzii 

Contribuţii originale ale autorului 

în urma finalizării cercetărilor descrise în această teză de doctorat, s-au prezentat o serie de 
soluţii originale în domeniul controlului roboţilor. Dintre cele mai importante contribuţii ale autorului 
în cadrul lucrării de doctorat se menţionează următoarele: 

1. S-a realizat un studiu comparativ aprofundat din care a rezultat stadiul actual al cercetărilor şi s-a 
validat faptul că domeniul de cercetare abordat este unul de interes major, care se regăseşte în 
preocupările marilor universităţi şi centre de cercetare din întreaga lume. 

2. S-a conceput, testat şi implementat o nouă schemă de control hibrid forţă/poziţie bazată pe 
metoda de control în timp real DHFPC cu aplicarea logicii neutrosophice în selecţia optimă a 
legilor de control a mişcării robotului, printr-o tehnică de comutare originală dezvoltată de autor, 
care conduce la creşterea performanţelor mişcării şi a îmbunătăţirii stabilităţii roboţilor mobili pe 
terenuri denivelate şi nestructurate. 

3. S-a conceput o metodă de comutare originală care utilizează logica neutrosophică şi teoria DSm 
pentru ca apoi să fie utilizată în: 

o controlul roboţilor mobili păşitori îmbunătăţind percepţia mediului în care aceştia se 
deplasează; 

o implementarea unui algoritm bazat pe această metodă care perminte detecţia stărilor 
robotului mobil păşitor în timpul deplasării acestuia. 

4. S-au realizat modelări şi simulări ale roboţilor mobili folosind: 

o mediul de lucru Matlab Simulink şi librăria de funcţii SimMechanics V2, rezultând un 
mediu de teste extrem de realist care a reuşit să evidenţieze contribuţiile aduse legilor de 
control; 

o grafurile Bond, care permit verificarea legilor de control realizate şi îmbunătăţite, 
folosind unelte de simulare avansate. 

5. S-au crescut semnificativ precizia de poziţionare şi robusteţea controlului mişcării la alunecare a 
roboţilor mobili, prin: 

o Utilizarea logicii fuzzy pentru a calcula parametrii de amplificare a controlului mişcării la 
alunecare, rezultând controlul Fuzzy-PID-SMC; 

o Implementarea unei funcţii liniare de fuzificare/defuzificare pentru controlul eficient al 
roboţilor mobili păşitori; 

o Dezvoltarea relaţiei de calcul a suprafeţei de alunecare pentru o eliminare cât mai bună a 
perturbaţiilor, reducând componenta integrativă a acesteia, după o funcţie de saturaţie. 

6. Pornind de la condiţiile de stabilitate ale roboţilor mobili păşitori controlaţi de legi de control 
DHFPC s-au studiat şi obţinut anumite condiţii de stabilitate ale robotului, care au fost testate prin 
simulări virtuale: 

o Prin studierea contactului elastic 3D dintre roboţii mobili păşitori şi suprafeţele de sprijin, 
s-au determinat momentele critice pentru care picioarele roboţilor mobili ajung în starea 
cvasi-stabilă în care aceştia pot părăsii condiţiile de stabilitate, alunecând; 

o Analizând metode de ocolire a obstacolelor, s-au definit condiţiile de stabilitate pe care 
un robot mobil păşitor trebuie să le îndeplinească atunci când este necesar ca robotul să se 
deplaseze pe traiectorii de ocolire, în cazurile de cooperare cu alţi roboţi, atunci când face 
parte dintr-o structură de robot hexapod, sau diferite cazuri de constrângere în timpul 
deplasării. 

7. S-au realizat numeroase experimente virtuale pentru: 

o Testarea contribuţiilor aduse legilor de control; 

o Ajustarea optimă a parametrilor legilor de control, folosind relaţiile de calcul dezvoltate; 

o Testarea performanţelor controlul hibrid forţă-poziţie; 

o Testarea performanţelor controlului mişcării la alunecare; 

o îmbunătăţirea legilor fuzzy de calculare a amplificărilor; 

o îmbunătăţirea şi testarea rigurpasă a algoritmilor de calcul a cinematicii şi dinamicii 
inverse. 

8. S-au realizat experimentări folosind un stand de teste prin care s-a demonstrat îmbunătăţirea 
performanţelor de precizie, stabilitate şi robusteţe a legilor de control a mişcării roboţilor mobili, 
comparativ cu rezultatele obţinute prin experimentare virtuală. 

9. S-au realizat şi implementat pe standul de teste: 

o programele de comunicaţie prin intermediul reţelei Ethernet şi a protocolului UDP; 

o funcţiile de calcul şi relaţiile matematice a controlului în timp real al motoarelor 
controlate, utilizate în standul de simulare realizat; 

o configurarea corespunzătoare a automatelor programabile şi a convertizoarelor de 
frecvenţă pentru a controla în mod corespunzător motoarele care simulează articulaţiile 
robotului mobil păşitor. 

Rezultate obţinute şi diseminarea rezultatelor 

Pe baza rezultatelor cercetărilor realizate, autorul a elaborat, susţinut şi publicat un număr de 24 
lucrări ştiinţifice în domeniul tezei. Din totalul lucrărilor, 6 au fost publicate ca prim autor în cadrul 
unor manifestări ştiinţifice naţionale şi internaţionale de prestigiu precum şi în reviste de specialitate, 
două lucrări au fost publicate în revista Revue Roumaine Des Sciences Techniques - Serie de 
Mecanique Appliquee a Academiei Române, trei lucrări indexate ISI Proceedings, susţinute la 
University of Houston-Downtown, la conferinţa 15 th International Conference on Systems din Corfu 
Grecia şi la conferinţa 9 th International Conference on Applications of Electrical Engineering din 
Penang Malaezia, a elaborat ca prim autor o lucrare în curs de publicare la revista Revue Roumaine 
des Sciences Techniques Serie Electrotechnique et Energetique, indexată ISI cu factor de impact şi o 
lucrare acceptată la conferinţa IMCERA 2013, precum şi 10 lucrări în conferinţe organizate sub egida 
Academiei Române. Vizibilitatea cercetărilor este dovedită prin publicarea în comun a numeroase 
lucrări cu autori din ţară şi străinătate precum Prof. Hongnian Yu [37, 181] de la Universitatea 
Bournemouth UK, Prof. Minge ong Deng [175, 181] de la Tokyo University of Agriculture and 
Technology Japonia, Prof. Radu Ioan Munteanu , de la Universitatea Tehnica din Cluj-Napoca [36, 
49], Prof. Ovidiu I. Sandru , Prof. Nicolae Pop [38, 175] de la Universitatea din Baia Mare. 

Nivelul ştiinţific ridicat al cercetărilor efectuate a fost accentuat prin contractul de colaborare 
cu University of New Mexico - Gallup SUA , coordonat de Profesorul Florentin Smarandache, 
fondatorul teoriei neutrosophice şi autorul teoriei Dezert Smarandache (DSm) şi colaborările 
internaţionale de cercetare aplicativă în cadrul proiectului european FP7, IRSES , RABOT „Real- 
time adaptive networked control of rescue robots” cu Bournemouth University din UK, coordonator 
de proiect, partenerii de proiect Staffordshire Universitz din UK, Shanghai Jiao Tong University 
China, Institute of Automation Chinese Academy of Sciences China, Yanshan University din 
China. 

De remarcat cercetările dezvoltate în colaborare cu universităţi din străinătate precum 
University of New Mexico - Gallup SUA; Universitatea Autonomă din Mexico City, Mexic şi 
University of Houston-Downtown SUA, susţinute de proiectul de cercetare „Cercetări fundamentale şi 
aplicative pentru controlul hibrid forţă-poziţie al roboţilor păşitori modulari în sisteme cu arhitectură 
deschisă”, ID 005/2007-2010, Programul IDEI, PN II finanţat de ANCS. 

Rezultatele obţinute, superioare unor cercetări actuale publicate în reviste recunoscute, indexate 
BDI sau ISI, sunt relevate în prezenta lucrare prin conceptele originale, validate prin simulări şi 
experimentări, recunoscute pe plan naţional şi internaţional prin publicarea rezultatelor cercetărilor în 
conferinţe internaţionale la Harvard, Houston, Paris, Bucureşti, în reviste indexate în BDI şi ISI, dar şi 
prin premii naţionale şi internaţionale, medalii de aur acordate la Expoziţiile Internaţionale din 
Geneva 2010, Moscova 2010, Bucureşti 2010, Varşovia 2009. 

